雖然呢個例子就噉望落好似係a廠比較擅長做生產噉，但係b廠依然可能係有絕對優勢嘅。舉個例說明，如果兩間廠都用嗮全力生產牛油嘅話，a廠會生產到500嚿牛油，而b廠會生產到1,000嚿牛油，但係喺全力生產牛油嘅過程當中，a廠只係放棄咗500支槍，而b廠就會放棄咗成5,000支槍－b廠集中生產牛油嘅機會成本高a廠嘅一大截，所以b廠雖然喺生產兩樣貨品上都勁過a廠，但佢依然比較有誘因集中生產槍。